 Barnaamijkan horta meesha ka socday ee Suldaan Waber iyo inta la socota, wax ay reer Awdal isku ogaayeen maaha, wax ka baxsan ayey ahayd oo in yar wadato, xukuumadana ay qayb kaga jirto, waxaa jirtay maalmihii ugu horeysay in reer Awdal oo dhami ay nidaam cusub oo soo socda ay u arkayeen, taas dhalinyarada oo kale marka aad la hadasho waxay ku odhanayeen dawlada Waber ayaanu galaynaa ayey lahaayeen, waxyaabahaas waxa keenay waxa weeyaan dawladan musuqmaasuqa ah ee meesha fadhida ee Siilaanyo hogaamiyo, ayaa sababteeda lahayd, waayo haddii ay reer Awdal dhalinyarteeda Jaamacadaha ka soo baxay ay imtixaan galaan, iyaga iyo jaamacadaha Awdal ka jira Somaliland oo dhan ayaa ku jirta, ardaydaasi markay imtixaan Hargeysa ku gasho takoor ayaa ay kala kulmi jireen, waxaa la garanayaa dhalinyaro beri dhexdaas ah wada gashay saddex sanadood horteed, inantii boqolkiia 75 lahayd waa laga tegey, inankii boqolkiiba 45 ahaana waa la qaatay, bal eeg miyaanay caddaalad darro ahayn, deedna iyagiina in ay indhaha annaga faraha naga galiyaan oo ay yidhaahdaan annagu Waber ayaanu raacaynaa ayaa ay noqotay, haddana waxaa kale oo jirtay boqolaal Sarkaal oo ahaa saraakiishii khibarada lahaa ah oo xataa Hargeysa laftigeeda ku noolaa ee u dhashay in ay inbadan gidaarada joogto, darajo ayaanu qaybinaynaa ayaa ay nimankani yidhaahdaan, waxay ahayd darrajo bilaa xeer ah oo bilaa nidaam ah oo in la rabay uun loo dhiibay maantana khilaafka ugu badani halka uu ka jiro weeyaan, arrintaasina iyaduna waxaa ay nagu keeni gaadhay in ay kacaan Reer Awdal. 